ઇડર-લીંભોઇ માર્ગ પર સાબલવાડ તરફથી ઇડર તરફ પુરઝડપે જતા નંબર વિનાના બાઇક ચાલકે ઇડરથી લીંભોઇ તરફ આવતા બાઇક ચાલકને મંગળવારે સવારે સામેથી ટક્કર મારતા જીવલેણ અકસ્માત સર્જાયો હતો. જેમાં લીંભોઇના બાઇક ચાલકને ગંભીર ઇજાઓ પહોંચતા તેનું ઘટના સ્થળ પર જ કરૂણ મોત નિપજયુ હતું, જયારે અકસ્માત સર્જનાર બાઇક ચાલક અને પાછળ બેઠેલા વ્યકિતને પણ ઇજાઓ પહોંચતા તેને ૧૦૮માં સારવાર અર્થે ખસેડાયા હતા.